Aarhuus Stifts-Tidende, 1840-09-19
Forlangt Jndrykkelse. Under Strøe-Bemærkninger har en Anonym i Jyllandsposten No. 44 d. A., efter i Almindelighed at yttre sin Forundring over, at uagtet Ønsket om, at Borgerrepræsentanterne i de forskjellige Byer ville offentliggjøre deres Forhandlinger, dette dog kun i nogle faa Byer finder Sted, fundet det i Særdeleshed paafaldende, at en Bye som Aarhuus endnu unddrager sig fra denne Offentliggjørelse; men hvad der endnu mere undrer ham, er, at en saadan Uskik som den i de communale Sagers Behandling her skal finde Sted, at de Sager med samtlige Bilage som af Repræsentanterne forhandles, ikke forud circulere til Medlemmernes Eftersyn og Overveielse, men derimod almindelig oplæses af Formanden, hvorefter hine under selve Møderne have at bestemme sig ved Stemmeafgivning. Skjøndt det i Regelen vilde medtage for megen Tid offentlig at tage til Gjenmæle mod de Anker der saa jævnlig, og ofte uden Grund, yttre sig mod Communalbestyrelsens Handlinger eller Foranstaltninger, i Særdeleshed naar saadanne Angreb ere indklædte under Anonymitetens Maske, saa vil jeg dog ei undlade, i Særdeleshed da Annoncens sidste Passus formeentligen indeholder en Bebreidelse mod mig, med factiske Grunde at tilbagevise Beskyldningen som i høi Grad uefterrettelig; hvorefter jeg henstiller til Publicums Dom: om der ei var mere Grund til at give Hr. A det Raad, at afholde sig fra den Uskik at misbruge Pressen med at fremføre Anker der ere grebne i Luften, da han vist, ved ufortjent at fremstille Repræsentanternes Handlinger i et vrangt Lys, ikke vil fortjene den Tak, han som den offentlige Menings selvgjorte Organ formeentlig har gjort Regning paa Foruden de extraord. Moder med Magistraten den første Mandag i hver Maaned, holde Repræsentanterne et ord. Møde hver Torsdag Eftermiddag, og de Regninger der i sidstnævnte Moder af samtlige Repræsentantere ere gjennemgaaede, anvises skifteviis Mandagen derpaa af Magistraten og 3de Repræsentantere. Alle Sager og Regninger der indkomme til Behandling afleveres forinden de ord. Møder til Formanden, og refereres af ham for Forsamlingen saaledes: at Sager af mindre væsentligt Jndhold, eller mindre vidtløftigt Omfang, strax blive discuterede, og Resultatet i Extract tilført For handlings- eller Deliberationsprotocollen; hvorimod de mere vidtløftige og vigtige Sager circulere blandt Medlemmerne, hvorefter de den følgende Torsdag discuteres og Resultatet saaledes som foran bemærket tilføres Protocollen. De af Formanden i Overeensstemmelse med Forhandlingsprotocollen udfærdigede Erklæringer og Documenter, blive enten i Forsamlingen oplæste og underskrevne, eller som oftest i Forening med alle derhen hørende Documenter og Bilage omsendte til Gjennemlæsning og Underskrift, ligesom det ei heller har været sieldent at Concept til vidtløftige Erklæringer har circuleret for at Repræsentanterne end mere kunde faae Anledning til at gjøre deres bemærkninger, hvis de maatte ansee saadanne fornødne. At lade alle Sager circulere forinden de komme under Behandling, vilde, foruden at foranledige en unodvendig Vidtløftighed, ogsaa medføre et for Sagerne som oftest skadeligt Ophold, idet disses Expedition paa denne Maade vilde medtage omtrent 3 Uger. Jeg haaber ved denne Fremstilling tilfulde at have viist det Ugrundede i den i Annoncen saakaldte Uskik Naar Hr. A dernæst undrer sig over, at en Bye som Aarhuus endnu undlader Offentliggjørelsen af Repræsentanternes Forhandling, da maae jeg bemærke, at der ofte i deres Forsamling er delibereret om denne Gjenstand, uden at endnu nogen Beslutning er tagen; imidlertid ere der vægtige Grunde nok der tale for at den omhandlede Offentliggjørelse vanskelig for det første kan skee, om det endog var et almindeligt Ønske, hvorom man ingenlunde er overtydet, fordi enkelte anonyme Stemmer udtale sig i denne Retning. Man vil vistnok ikke tabe af Sigte, at det specielle Tilsyn med Byens offentlige Indretninger og Arbeider, eller de egentlige Kæmnerforretninger, ere overtagne af Repræsentanterne, deels for at spare Kæmnerkassen en Udgift, men i Særdeleshed for at have den meest detaillerede Kundskab om hvad der skeer for Kæmnerkassens Regning, og at dette medtager meget af den Tid Repræsentanterne maa unddrage fra deres egne Forretninger, er indlysende. Men foruden at vi troe hermed at gavne Byen mere, end at anvende Tiden paa offentlige Bekjendtgjørelser, maa man ogsaa, næst at bemærke, at Communalanordningen ikke indeholder noget herom, være af den Formening: at en saadan Bekjendtgjørelse for Byens Jndvaanere vil være mindre nødvendig, da Repræsentanterne aldrig have gjort nogen Hemmelighed af hvad der foretages, men meddeelt enhver Borger den Oplysning han maatte ønske, idet endog Afskrift af Erklæringer ere meddeelte, og Protocollen er til hans Gjennemlæsning hvor en Sag maatte angaae og interessere ham, og føies nu hertil denne Anskuelse af Repræsentanterne, at der af Den som offentlig i Trykken vil foredrage noget, med Rette fordres en videnskabelig Dannelse eller andre Egenskaber der ikke ere Alle til Deel, saa tør man haabe et alene at Hr. A, der sikkerligen troer sig i Besiddelse heraf, men ogsaa at Byens Borgere i Almindelighed ville billige, at Repræsentanterne i Følelsen af ei at kunne opfylde disse Fordringer, afholde sig fra et Foretagende, hvortil de som meldt ikke ere forpligtede. Aarhuus, den 15de September 1820. Chr. Bang.